पाएं अपने शहर की ताज़ा ख़बरें और फ्री ई-पेपरडाउनलोड करें
मैरिज गार्डन और लोगों को जुर्माने से अलग महामारी में ‘कुछ अच्छा’ करने के लिए ग्रेटर निगम ने पहल की है। तय किया गया है तत्काल राहत पहुंचाने के लिए निगम अपने स्तर पर ऑक्सीजन कॉन्संट्रेटर खरीदेगा। मेयर सौम्या गुर्जर सालभर के मानदेय (प्रतिमाह 20 हजार) और पार्षदों ने 6-6 माह का एडवांस देने की मंजूरी दी है। इसमें बीजेपी-कांग्रेस के करीब 80 पार्षदों ने अपने छह माह के मानदेय (प्रतिमाह 3750) की सहमति दी है।
मेयर ने कहा इसी सप्ताह 10 ऑक्सीजन कॉन्संट्रेटर खरीद लेंगे। फिर जैसे-जैसे पैसे आते जाएंगे, उनको खरीद लोगों की मदद के लिए समर्पित करेंगे। हम चाहते हैं कि करीब 50 ऑक्सीजन कॉन्संट्रेटर खरीद पाएं। इसमें हम दूसरे दानदाताओं की भी मदद लेंगे। लेकिन पहल खुद के स्तर पर नहीं हो, तब तक बाकियों को किस मुंह से कहें? चूंकि यह निजी पैसा है, इसलिए इसमें सरकारी औपचारिकताओं की जरूरत भी नहीं रहेगी।
जीवन बचाओ अभियान, दूसरी मदद भी शामिल, पार्षदों के जरिए गंभीर मरीजों को मिलेगा सिलेंडर
‘जीवन बचाओ अभियान’ के तहत ऑक्सीजन के साथ ही दूसरी जरूरी दवाइयां भी निशुल्क पहुंचाने की कोशिश है। जहां तक सर्वाधिक जरूरी गैस सिलेंडर की बात है तो इसमें पार्षदों के स्तर पर गंभीर मरीजों को ऑक्सीजन सुनिश्चित कराई जाएगी। ऑक्सीजन सिलेंडरों को भराने के लिए निगम स्तर पर प्रशासनिक मदद लेंगे।
मेयर-पार्षद अपने पैसे से जल्द ही 50 कॉन्संट्रेटर और 100 बड़े सिलेंडर खरीदेगा। पार्षदों की कमेटी काम करेगी। 10 मशीन का ऑर्डर हो जा चुका है। कलेक्टर से भी मदद मांगी गई है कि वो ऑक्सीजन भराने में मदद करें। जब वार्ड वाइज लोगों की मदद होगी तो अस्पताल और प्रशासन का भार भी हल्का होगा।
हमने एक पहल की है। करीब 80 पार्षद पार्टीबाजी से दूर मदद को आगे आए हैं। सप्ताहभर में 10 ऑक्सीजन कॉन्संट्रेटर खरीद लेंगे। साथ ही हम फेस शीट, दवा आदि भी उपलब्ध कराएंगे। -सौम्या गुर्जर, महापौर
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn